**Յոհան Յորդի Կրոյֆ** (հոլ.՝ Johan Jordi Cruijff, փետրվարի 9, 1974(1974-02-09)[…], Ամստերդամ, Նիդերլանդներ), նիդերլանդցի ֆուտբոլիստ և ֆուտբոլային մարզիչ։ Յոհան Կրոյֆի որդին։

Կենսագրություն
--------------

3-ամյա Յորդին (աջից) հոր և մոր հետ 1977 թվականին
1992-2010 թվականին հանդես է եկել պրոֆեսիոնալ մակարդակում։ Նա «Բարսելոնա» ակումբի սան է, որի կազմում 1970 թվականին խաղացել էր հայրը։ 1994 թվականին նորամուտ է ունեցել «կապտանռնագույնների» հիմնական կազմում, երբ թիմին մարզել է Յոհան Կրոյֆը։ Առաջին մրցաշրջանում դարձել է «Բարսա» ակումբի ռմբարկուներից մեկը։ 1996-2000 թվականին հանդես է եկել «Մանչեսթեր Յունայթեդ» ակումբում, որի հետ դարձել է Անգլիայի չեմպիոն և երկու անգամ՝ երկրի սուպերգավաթի գավաթակիր։ Սակայն անգլիական ակումբում ավելի հազվադեպ է խաղացել, քան «Բարսելոնա» ակումբում (հիմնականում վնասվածքների պատճառով)։ 1999 թվականին վարձակալության է մեկնել «Սելտա Վիգո» ակումբ։

Յորդի Կրոյֆի կարիերայի ամենահաջող փուլերից մեկը Իսպանիայի «Դեպորտիվո Ալավես» ակումբի կազմում ելույթներն էին։ Թիմը, որի լավագույն արդյունքը 1999/2000 թվականի մրցաշրջանի առաջնությունում վեցերորդ տեղն էր, 2001 թվականին կարողացել է հասնել մինչև ՈՒԵՖԱ Եվրոպայի Լիգա։ Եզրափակչում իսպանական թիմը լրացուցիչ ժամանակում 4։ 5 հաշվով պարտվել է անգլիական «Լիվերպուլ» ակումբին։ 89-րդ րոպեին Կրոյֆի գոլը հաշիվը դարձրել է 4։ 4, որի շնորհիվ անցկացվել է օվերթայմ։ Իսպանիայի առաջնությունում Կրոյֆը վերջին մրցաշրջանն անցկացրել է «Էսպանյոլ» ակումբում, որից հետո հանդես է եկել «Մետալուրգ Դոնեցկ» և Մալթայի «Վալետտա» ակումբներում։ 2010 թվականին խաղացողի կարիերան ավարտվել է։ 1996 թվականին խաղացել է Նիդերլանդների հավաքականի կազմում։ Ակումբի կազմում էլ մասնակցել է Ֆուտբոլի Եվրոպայի առաջնություն 1996-ին։

Իր վերջին մրցաշրջանում Կրոյֆը որպես ֆուտբոլիստ «Վալլետա»-ում խաղը սկսել է համատեղել գլխավոր մարզչի օգնականի պաշտոնի հետ։ Այնուհետև մինչև 2017 թվականը աշխատել է որպես Լառնակայի մարզական միության տնօրեն և Թել Ավիվի «Մակաբի» ակումբի սպորտային տնօրեն։ Երկու անգամ՝ 2015 և 2017 թվականներին, ստանձնել է «Մակաբի» ակումբի գլխավոր մարզչի պարտականությունները։ 2018/19 թվականի մրցաշրջանում մարզել է Չինաստանի «Չունցին Լիֆան» ակումբին։ 2020 թվականի հունվարի 3-ին գլխավորել է Էկվադորի հավաքականը, սակայն COVID-19 համավարակի պատճառով թիմի հետ չի հասցրել անցկացնել ոչ մի մարզում։ Էկվադորի ֆուտբոլի ֆեդերացիայի ղեկավարության բազմաթիվ փոփոխություններից հետո հուլիսի 23-ին լքել է պաշտոնը և օգոստոսի 14-ին գլխավորել չինական մեկ այլ թիմ՝ «Շենչզեն»-ը։ 2021 թվականին հունիսի 2-ին «Բարսելոնա» ակումբը հայտարարել է մարզական խորհրդականի պաշտոնում նշանակվելու մասին։

Ձեռքբերումներ
-------------

### Որպես խաղացող

**«Բարսելոնա»**

* Սուպերկոպա դե Իսպանիայի գավաթակիր՝ 1994

**«Մանչեստեր Յունայթեդ»**

* Անգլիայի չեմպիոն՝ 1996/97
* Ֆուտբոլի Անգլիայի Սուպերգավաթի գավաթակիր (**2**)՝ 1996, 1997

### Որպես մարզիչ

**«Մակաբի» (Թել Ավիվ)**

* Տոտո գավաթի գավաթակիր՝ 2017/18

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)
4. ↑  "Jordi Cruyff". *bdfutbol.com* (in անգլերեն). Արխիվացված է the original 2022 թ․ դեկտեմբերի 11-ին. Retrieved 2022 թ․ օգոստոսի 12. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "National football team player Jordi Cruijff". *eu-football.info* (in անգլերեն). Արխիվացված է the original 2022 թ․ հոկտեմբերի 7-ին. Retrieved 2022 թ․ օգոստոսի 12. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "Jordi Cruyff to join the football area of the Club as of August 1". *fcbarcelona.com* (in անգլերեն). 2021 թ․ հունիսի 3. Արխիվացված է the original 2022 թ․ օգոստոսի 12-ին. Retrieved 2022 թ․ օգոստոսի 12. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  "Supercopa 1994". *linguasport.com*. Արխիվացված է the original 2017 թ․ հունվարի 26-ին. Retrieved 2022 թ․ օգոստոսի 12. `{{cite web}}`: Unknown parameter `|deadlink=` ignored (`|url-status=` suggested) (help)
8. ↑  "גביע הטוטו ליגת העל מחזור 3". *football.org.il* (in եբրայերեն). 2017 թ․ դեկտեմբերի 14. Արխիվացված է the original 2021 թ․ նոյեմբերի 30-ին. Retrieved 2022 թ․ օգոստոսի 12. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* "Профиль на SportingHeroes". Արխիվացված է the original 2012 թ․ դեկտեմբերի 3-ին. Retrieved 2009 թ․ հուլիսի 24. `{{cite web}}`: Unknown parameter `|deadlink=` ignored (`|url-status=` suggested) (help)
* "Профиль на сайте сборной Нидерландов". Արխիվացված է the original 2007 թ․ սեպտեմբերի 27-ին. Retrieved 2009 թ․ հուլիսի 24. `{{cite web}}`: Unknown parameter `|deadlink=` ignored (`|url-status=` suggested) (help)(նիդեր.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · FootballFacts.ru · L’Équipe · National Football Teams.com · Soccerbase (խաղացող) · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՈւՖԱ · ՖԻՖԱ |
|  |
| Չափորոշչային վերահսկողություն | GTAA: 86656 |

 |